Pentagon IShIDning poytaxti Dayr-az-Zorga ko‘chganini ma’lum qildi

AQSh Mudofaa vazirligi IShID o‘z poytaxtini Raqqadan undan 90 kilometr janubi-sharqda joydashgan Dayr-az-Zorga ko‘chirgan. Bu haqda “Kommersant” xabar bermoqda.
Fox News’ning xabar berishicha, AQShning uchuvchisiz parvoz qiluvchi qurilmalari so‘nggi ikki oy davomida jangarilarning ko‘chib o‘tishini kuzatib borgan.
Pentagon vakillarining fikricha, poytaxtning ko‘chirilishi AQSh boshliq koalitsiya tomonidan IShIDga o‘tkazilayotgan bosimning kuchayganidan dalolat.
Vazirlik vakilining qayd etishicha, Raqqa uchun kurash davom etadi, biroq u yerda IShIDning boshqaruvi yo‘qolgan. Amerika harbiylari yaqin kelajakda nisbatan ildamroq harakat qilishga umid qilmoqda.
Aprel oyi boshida IShID AQShga “rasmiy xat” bilan murojaat qilib, Qo‘shma Shtatlar bu urushda “mag‘lubiyatga uchrashi”ni ta’kidlagan edi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!